HU Az Európai Unió Hivatalos Lapja C 210/11

A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról adott tagállami tájékoztatás összefoglalása

(2008/C 210/05)

Támogatás száma: XA 139/08

Tagállam: Olaszország

Régió: Campania

A támogatási program megnevezése vagy az egyedi támogatásban részesülő vállalkozás neve: Incentivi a favore delle aziende agricole per investimenti finalizzati all'utilizzo di fonti rinnovabili di energia per l'auto-produzione aziendale e il recupero di energia termica, elettrica e meccanica e di sistemi idonei a ridurre i consumi energetici, per la produzione primaria di prodotti agricoli

Jogalap:

— D.lgs 30 aprile 1998 n. 173, art. 1, commi 3 e 4 (Gazzetta Ufficiale n. 129 del 5.6.1998), che ha istituito un regime di aiuti per l'incentivazione dell'utilizzo di fonti rinnovabili di energia e di sistemi idonei a limitare l'inquinamento e l'impatto ambientale o comunque a ridurre i consumi energetici

— DM n. 401 del 11.9.1999 (Gazzetta Ufficiale n. 260 del 5.11.1999), recante le norme di attuazione dell'art. 1, commi 3 e 4 del D.lgs n. 173/98 per la concessione di aiuti a favore della produzione e utilizzazione di fonti energetiche rinnovabili nel settore agricolo

— Regolamento (CE) n. 1857/2006 della Commissione, del 15 dicembre 2006, relativo all'applicazione degli articoli 87 e 88 del trattato degli aiuti di Stato a favore delle piccole e medie imprese attive nella produzione di prodotti agricoli e recante modifica del regolamento (CE) n. 70/2001 (GU L 358 del 16.12.2006)

— D.G.R. n. 214 dell'1.2.2008, «Modifica della DGR n. 283 del 4 marzo 2006 ed adeguamento, alle condizioni previste dal reg. (CE) n. 1857/2006 della Commissione del 15 dicembre 2006, degli aiuti a favore dell'impiego di fonti energetiche rinnovabili e per il risparmio energetico in agricoltura, approvati con la medesima deliberazione n. 283/2006»

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A támogatási program keretében tervezett teljes éves kiadás 574 238 EUR. Ez az összeg akár 1 990 941,22 EUR-ig, vagyis az olaszországi 173/98. törvényerejű rendelet 1. cikkének (3) és (4) bekezdésében szereplő kezdeményezések támogatására a 2001. november 8-i 156409. számú miniszteri rendelettel Campania tartomány részére elkülönített és folyósított összegig növekedhet, és tartalmazza az 1/2004/EK bizottsági rendelet értelmében mentesített korábbi, XA 74/05. számú támogatási program keretében finanszírozott intézkedések tekintetében esetlegesen megtakarított összegeket is

A támogatás maximális intenzitása: A támogatás bruttó intenzitása nem haladhatja meg a támogatható költségek 40 %-át, illetve az 1698/2005/EK tanácsi rendelet 36. cikke a) pontjának i., ii. és iii. alpontjában említett területeken található vállalkozások esetében 50 %-át. Amennyiben a beruházást fiatal termelők hajtják végre letelepedésüktől számított öt éven belül, az említett támogatási mérték elérheti az 50, illetve a 60 %-ot.

„Fiatal mezőgazdasági termelő” a mezőgazdasági termékek azon előállítója, aki teljesíti az 1698/2005/EK rendelet 22. cikkének feltételeit

A végrehajtás időpontja: A program a Campania tartomány közlönyében (Bollettino Ufficiale della Regione Campania, BURC) való közzétételét követő harmincadik napon lép hatályba, de mindenképpen az e dokumentum elküldését követő 10 munkanapot követően, ahogyan ez az 1857/2006/EK rendelet 20. cikkében is szerepel

A program, illetve az egyedi támogatás nyújtásának időtartama: A programhoz a pénzeszközök kimerüléséig, de legkésőbb az 1857/2006/EK rendelet időbeli hatályának lejártáig lehet csatlakozni

A támogatás célja: A támogatási program a 70/2001/EK bizottsági rendelet I. melléklete szerinti olyan egyedi vagy társult mezőgazdasági kis- és középvállalkozásoknak szól, amelyek nem minősülnek nehéz helyzetben lévő vállalkozásnak.

Az intézkedések az alábbi célkitűzésekre irányulhatnak:

a termelési költségek csökkentése, különös tekintettel az energiatakarékosságra és a megújuló forrásokból származó energia felhasználására,

a természeti környezet megóvása és minőségének javítása, az éghajlatváltozást okozó kibocsátások és az erózió csökkentése révén,

a mezőgazdasági tevékenységek diverzifikálásának előmozdítása.

Az említett intézkedések tekintetében az 1857/2006/EK mentesítési rendelet 4. cikke az irányadó.

A támogatás program keretében az alábbi költségek támogathatók:

az energiatermelési célra felhasználandó növényi biomassza összegyűjtése, tárolása és kezdeti feldolgozása, kizárólag a gazdaságok saját energiaszükségletének kielégítésének céljából,

a gazdaságok energiaszükségletének kielégítésére magas teljesítményű, növényi forrásból származó biomasszával működő hőgenerátorok beszerzése és telepítése,

a gazdaságok energiaszükségletének kielégítésére megújuló energiaforrásból származó energia (nap-, szél-, és geotermikus energia, növényi és mezőgazdasági forrásból származó biomassza, vízenergia) előállítására és kinyerésére alkalmas gépek, berendezések, felszerelések és munkálatok,

a gazdaságok energiafogyasztásának csökkentését célzó technológiák bevezetéséhez szükséges gépek és berendezések – köztük számítógépes szoftverek,

az előző pontokban szereplő költségekhez kapcsolódó olyan általános költségek, mint a tervezéshez kapcsolódó tiszteletdíjak, a megvalósíthatósági tanulmányok és a tanácsadói díjak

Érintett ágazat(ok): A támogatási program valamennyi mezőgazdasági ágazatra vonatkozik

A támogatást nyújtó hatóság neve és címe:

Internetcím: www.sito.regione.campania.it/agricoltura/aiuti/energia.html

Egyéb információk: —

Támogatás száma: XA 142/08

Tagállam: Egyesült Királyság

Régió: Scotland

A támogatási program megnevezése vagy az egyedi támogatásban részesülő vállalkozás neve: Shetland Johne's Disease Scheme

Jogalap: Local Government in Scotland Act 2003; Zetland County Council (ZCC) Act 1974

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 35 000 GBP (harmincötezer angol font)

(Szolgáltatás formájában nyújtott támogatás a mezőgazdasági ágazat egésze számára)

A támogatás maximális intenzitása: A rendelet 2. fejezete 10. cikkének megfelelően a támogatás intenzitása 100 %

A végrehajtás időpontja: A program 2008.4.1-jén kezdődik

A program, illetve az egyedi támogatás nyújtásának időtartama: A program 2008.4.1-jén kezdődik és 2013.3.31-én fejeződik be

A támogatás célja: A program végrehajtása az 1857/2006/EK rendelet 2. fejezetének 10. cikkében foglaltaknak megfelelően történik. A Johne-betegség shetlandi szűrési programjának (SJDS) célja a szarvasmarhák Johne-betegség tekintetében történő szűrése azon a ponton, ahol az állatok belépnek Shetland területére, valamint valamennyi shetlandi szarvasmarha-tenyészetben. A vizsgálat két évesnél idősebb szarvasmarhabikák és -tehenek esetében hatékony. A program teljes körű, és a Shetland területére belépő valamennyi, a szűrés szempontjából releváns szarvasmarha és az összes, 201 shetlandi szarvasmarha-tenyészet szűrését biztosítja a Johne-betegség vonatkozásában. A program szolgáltatás formájában nyújt támogatást a mezőgazdasági ágazat egésze számára: az importált állatok vagy a tenyészetek állatállományának vizsgálata nem díj vagy illeték ellenében történik, hanem támogatott szolgáltatás formájában, természetbeni juttatásként és nem jár a termelőknek tett közvetlen pénzkifizetéssel.

A behozott állatállomány megbetegedéseinek szűrésével a shetlandi állategészségügyi program (SJDS) elsődleges célkitűzése az, hogy Shetland szarvasmarha-állományának betegségektől mentes, kiváló egészségi állapota fennmaradjon, és maradéktalanul teljesüljenek az alábbi célok:

a tenyésztés költségeinek csökkentése,

a tenyésztés javítása vagy átszervezése,

a minőség javítása,

a természeti környezet megőrzése, a higiéniai körülmények javítása és az állatok jóllétére vonatkozó előírások fenntartása és továbbfejlesztése

Az érintett ágazat(ok): Állattenyésztés – szarvasmarha

A támogatást nyújtó hatóság neve és címe: A támogatási programért felelős szervezet:

Shetland Islands Council

Economic Development Unit

6 North Ness Business Park

Lerwick

Shetland ZE1 0LZ

United Kingdom

Internetcím: http://www.sdt.shetland.org/Schemesinnotificationprocess.aspx

Vagy látogassa meg az Egyesült Királyság mentesített mezőgazdasági állami támogatásokról szóló központi honlapját az alábbi címen:

http://defraweb/farm/policy/state-aid/setup/exist-exempt.htm

és válassza a „Shetland Johne's Disease Scheme” linket

Egyéb információk: —

A Department for Environment, Food and Rural Affairs (Környezetvédelmi, Élelmezésügyi és Vidékügyi minisztérium – az Egyesült Királyság illetékes hatósága) nevében aláírta és keltezte:

Neil Marr

Agricultural State Aid Team Leader

Defra

5D 9 Millbank

c/o Nobel House

17 Smith Square

Westminister

London SW1P 3JR

United Kingdom

Támogatás száma: XA 143/08

Tagállam: Belgium

Régió: Vlaanderen

A támogatási program megnevezése vagy az egyedi támogatásban részesülő vállalkozás neve: Vlaams Varkensstamboek vzw

Jogalap:

— Decreet van 21 december 2007 houdende de algemene uitgavenbegroting van de Vlaamse Gemeenschap voor het begrotingsjaar 2008

— Koninklijk besluit van 2 september 1992 betreffende de verbetering van fokvarkens/Arrêté royal du 2 septembre 1992 relatif à l'amélioration des reproducteurs porcins

— Ministerieel besluit van 3 september 1992 betreffende de verbetering van de fokvarkens/Arrêté ministériel du 3 septembre 1992 relatif à l'amélioration des reproducteurs porcins

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 463 000 EUR

A támogatás maximális intenzitása: A maximális támogatási intenzitás a törzskönyvek létrehozásával és vezetésével kapcsolatos igazgatási költségek esetében 100 %.

A maximális támogatási intenzitás harmadik fél által vagy nevében az állatállomány genetikai minőségének vagy termelékenységének megállapítása érdekében elvégzett vizsgálatok költségeinek esetében legfeljebb 70 %, kivéve az állatállomány tulajdonosa által elvégzett ellenőrzéseket és a tej minőségének rendszeres ellenőrzését

A végrehajtás időpontja: A támogatást április 1-jétől és legkorábban 15 nappal a bejelentést követően lehet nyújtani.

A támogatás nyújtásához végrehajtási határozat szükséges. A végrehajtási határozatokat évente állítják ki. A végrehajtási határozat tervezete a későbbiekben készül el. A határozat szüneteltetési záradékot is tartalmaz

A program, illetve az egyedi támogatás nyújtásának időtartama: A támogatás a 2008.12.31-ével végződő időszakra nyújtható

A támogatás célja: A Vlaams Varkensstamboek (VVS) bejegyzett egyesület a sertésfajták törzskönyvét vezeti. A VVS a támogatást arra kívánja felhasználni, hogy fedezze az e törzskönyvek létrehozásával és vezetésével kapcsolatos igazgatási költségeket, mint például a születési és a származási adatok adatbankba történő bevitele, illetve a tenyésztői igazolások és származási bizonyítványok elkészítése és kiadása.

A Vlaams Varkensstamboek (VVS) bejegyzett egyesület vizsgálatokat is folytat a tenyészállomány genetikai minőségének és termelékenységének meghatározása érdekében. A vizsgálatok három típusa:

A támogatás az 1857/2006/EK rendelet 16. cikkének hatálya alá tartozik. Az 1857/2006/EK rendelet 16. cikkében meghatározott szempontok teljesülnek.

16. cikk (1) bekezdés a) pont: törzskönyv létrehozásával és vezetésével kapcsolatos igazgatási költségek akár 100 %-ára nyújtott támogatás.

16. cikk (1) bekezdés b) pont: harmadik fél által vagy nevében az állatállomány genetikai minőségének vagy termelékenységének megállapítása érdekében elvégzett vizsgálatok költségeinek legfeljebb 70 %-át fedező támogatás, kivéve az állatállomány tulajdonosa által elvégzett ellenőrzéseket és a tej minőségének rendszeres ellenőrzését

Az érintett ágazat(ok): Állattenyésztés

A támogatást nyújtó hatóság neve és címe:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Internetcím: http://www2.vlaanderen.be/ned/sites/landbouw/info/steun/eu.html

Egyéb információk: —

Jules VAN LIEFFERINGE

Secretaris-generaal

Támogatás száma: XA 144/08

Tagállam: Franciaország

Régió: Hérault megye

A támogatási program megnevezése vagy az egyedi támogatásban részesülő vállalkozás neve: Régime d'aides aux frais administratifs de cessions d'immeubles ruraux non bâtis permettant la constitution d'îlots culturaux regroupés (remembrement)

Jogalap:

— Az 1857/2006/EK rendelet 13. cikke

— Articles L121-24, L121-25 et L124-1 à L124-13 du Code rural,

— Convention cadre avec la Région Languedoc-Roussillon selon l'article L 1511-3 Code Général des Collectivités Territoriales (projet)

— Délibération du Conseil général de l'Hérault (projet)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 50 000 EUR

A támogatás maximális intenzitása: A ténylegesen felmerülő költségek 60 %-a, a következő feltételek mellett:

Támogatható költségek:

Az ingatlanátruházással kapcsolatos adminisztratív költségek és adók, beleértve – ha a közjegyzői okirathoz szükséges – a terület kimérésével kapcsolatos költségeket.

Támogatható tranzakciók:

A legfeljebb 1,5 ha területű és 1 500 EUR-t meghaladó értékű beépítetlen vidéki földterület átruházása.

A mezőgazdasági törvény (code rural) L124-4 cikkével összhangban a megyei birtokrendezési bizottság által jóváhagyott átruházások.

Minden egyes vásárló legfeljebb összesen 10 ha földterület után kaphat támogatást

A végrehajtás időpontja: A bizottsági elfogadás időpontjától

A program, illetve az egyedi támogatás nyújtásának időtartama:

A támogatás célja: A támogatás célja a vidéki ingatlantulajdon átcsoportosítása, amelynek keretében a tulajdonos termelő eladja a földterületet, hogy növelje a mezőgazdasági üzem jövedelmezőségét.

A városok terjeszkedése és a földterületek elaprózódása nem teszi lehetővé a helyes mezőgazdasági gyakorlatok alkalmazását, magasabb költségeket eredményeznek, és ezáltal befolyásolják a termelékenységet, valamint adott esetben a növénykultúrák diverzifikációja melletti választást.

A megfelelő nagyságú, összefüggő termőterületek ezzel szemben hozzájárulnak ahhoz, hogy a termelő optimalizálja a gazdálkodási gyakorlatát.

Ha nincs fizikai (utak, árkok stb.) vagy adminisztratív akadálya, a megyei birtokrendezési bizottság kérheti az adóhatóságok értelmezése szerinti parcellaegyesítést

Az érintett ágazat(ok): Hérault megye mezőgazdasági („A”) vagy természeti („N”, ahogy a helyi városrendezési dokumentumokban szerepel) ágazata

A támogatást nyújtó hatóság neve és címe:

Conseil général de l'Hérault Pôle développement et emploi Direction agriculture et développement rural Service foncier agricole et territoire Leader Hôtel de Département 1000, rue d'Alco F-34087 Montpellier Cedex 4 Tél. (33-0) 467 67 70 00 — Fax (33-0) 467 67 67 53 E-mail: agrirural@cg34

Internetcím: http://www.cg34.fr/economie/index.html

Menüpontok:

Économie/Agriculture/Territoire/Aménagement foncier/

[en savoir plus]: cessions de certains immeubles ruraux

Egyéb információk: —

Kedvezményezettek: Mezőgazdasági termelők, ha az alábbi feltételek teljesülnek:

a termelő a 2007–2013 közötti időszakra vonatkozó regionális vidékfejlesztési dokumentum (Document Régional de Développement Rural) 341-B1 lapban (Languedoc-Roussillon-ra vonatkozó rész) leírt helyi fejlesztési program kedvezményezettje,

a kétoldalú együttműködésben részt vevő felek nem családtagok (a másodfokú rokonságot is beleértve)

Támogatás száma: XA 147/08

Tagállam: Lettország

Régió: —

A támogatási program megnevezése vagy az egyedi támogatásban részesülő vállalkozás neve: Atbalsta shēma „Atbalsts demonstrējumiem saimniecībās“

Jogalap: Ministru kabineta noteikumi „Noteikumi par valsts atbalstu lauksaimniecībai 2008. gadā un tā piešķiršanas kārtību“ 4. pielikuma III. atbalsta programma 46.–53. punkts

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

A támogatási program teljes összege 2008-ban: 120 000 LVL

A támogatási program teljes összege 2009-ben: 130 000 LVL

A támogatási program teljes összege 2010-ben: 140 000 LVL

A támogatási program teljes összege 2011-ben: 150 000 LVL

A támogatási program teljes összege 2012-ben: 160 000 LVL

A támogatási program teljes összege 2013-ban: 170 000 LVL

A támogatás maximális intenzitása: A mezőgazdasági üzemek termékbemutatói és a szakmai kiállítások esetében a vonatkozó szolgáltatások nyújtásával és a termékbemutatókhoz szükséges anyagok beszerzésével, valamint az infrastruktúra karbantartásával kapcsolatos működési költségek 100 %-a

A végrehajtás időpontja:

A program, illetve az egyedi támogatás nyújtásának időtartama:

A támogatás célja: A támogatás célja termékbemutatók hosszú távú szervezése a lett növénytermesztési és állattenyésztési ágazatokban (a biogazdálkodást is beleértve). A támogatás a termelés és az agrártudomány közötti kapcsolat ösztönzésére irányul.

A támogatás az 1857/2006/EK rendelet 15. cikke (2) bekezdésével összhangban történik

Az érintett ágazat(ok): Támogatás a mezőgazdasági termékek elsődleges előállításával foglalkozó kis- és középvállalkozások részére.

A támogatás az állattenyésztési és növénytermesztési ágazatnak szól

A támogatást nyújtó hatóság neve és címe:

Latvijas Republikas Zemkopības ministrija LV-1981 Rīga

Internetcím: http://www.zm.gov.lv/doc_upl/4.pielikums.doc

Egyéb információk: Az 1857/2006/EK rendelet 15. cikke (3) bekezdése szerint a mezőgazdasági termékek elsődleges előállításával foglalkozó kis- és középvállalkozások támogatott szolgáltatások formájában részesülnek a mezőgazdasági üzemek termékbemutatóira és a szakmai kiállításokra nyújtott támogatásban, a támogatás nem tartalmazhat a termelőknek adott közvetlen pénzbeli kifizetéseket, valamint az említett rendelet 15. cikke (4) bekezdése alapján a támogatás objektív módon meghatározott feltételek mellett elérhető az érintett területen működő valamennyi jogosult számára. A támogatásból köztes vállalkozások nem részesülnek, a támogatás teljes összegét a végső kedvezményezett kapja.

Nem nyújtható visszamenőlegesen támogatás olyan tevékenységhez, amelyet a kedvezményezett már elvégzett